रोहतक की चारों टीमों ने जीते मेडल
सेंटजॉन एम्बुलेंस की प्रदेश शाखा की ओर से कुरुक्षेत्र में आयोजित 23वीं राज्य स्तरीय एंबुलेंस प्रतियोगिता में जिले की चारों टीमों ने बेहतरीन प्रदर्शन दिखाया। प्रतियोगिता में हरियाणा के जिलों से 61 टीमों के 300 प्रतिभागियों ने भाग लिया। जिला प्रशिक्षण अधिकारी आरडी सोहते ने बताया कि कैडेट एम्बुलेंस मंडल के दो प्रतिभागियों सहित टीम ने प्रथम पुरस्कार जीता। वहीं, कैडेट नर्सिंग मंडल टीम ने प्रतिभागी सहित द्वितीय पुरस्कार जीता। नर्सिंग मंडल टीम ने भी प्रथम पुरस्कार जीत कर टीम का नाम रोशन किया। समापन समारोह पर राज्यपाल कप्तान सिंह सोलंकी ने सम्मानित किया। इस मौके पर रेडक्रॉस सोसायटी के सचिव देवेंद्र चहल, अशुंल पठानिया, तन्वी पठानिया, सविता, कविता राठी, मोहन लाल राजेश कुमार आदि मौजूद थे।
bho_Deva hin_Deva